Document ID: /roh_data/filtered/fineweb-2-filterrobots_roh.jsonl.gz/42529

L'Uffizi federal da vias ASTRA vul lubir ad uffants enfin diesch onns da far adiever dal passape, sch'i n'ha nagina via da velos. Quai per motivs da segirezza, ha il pledader da l’uffizi Thomas Rohrbach argumentà envers Radio SRF. La Confederaziun è vi d'elavurar il reglament correspundent.
Plinavant vul l'Uffizi federal da vias pussibilitar a ciclists dad ir a dretga cura che la glisch è cotschna. En Basilea è in project d'emprova ì a fin il 2016 senza accidents. Il project d'emprova ha durà 12 onns ed ils tests han ins fatg sin 12 cruschadas.Il pledader da l'uffizi ha commentà il project da pilot sco success.
Questas duas novas reglas per ciclists fan part d'in pachet da mesiras che duai ir en consultaziun l'auter onn. Avant la consultaziun vul l'Uffizi federal da vias dentant anc udir l'avis d'organisaziuns.
RR novitads 08:30